《次韵寄吴家兄弟》
宋代·释德洪

朱门连属南昌郡，东湖褒贤拔高峻。西山卷帘入栏楯，富贵遮人不容进。

我初见之不敢瞬，吴家诸郎特风韵。戏语嘲之终不愠，笔锋落处风雷趁。

冰华百番一挥尽，红妆聚看眼波俊。一堂喧阗客欢甚，大厦吞风檐月近。

君看渥洼本龙孕，俗马那能著神骏。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。